Abdulaziz Komilov Malayziyaning yangi tayinlangan elchisini qabul qildi

O‘zbekiston Tashqi ishlar vaziri Abdulaziz Komilov 2018-yilning 16-avgust kuni Malayziyaning Favqulodda va muxtor elchisi etib tayinlangan Hendi Assan bilan uchrashdi. Bu haqda Vazorlok axborot xizmati xabar berdi.

Vazir elchining ishonch yorliqlari nusxalarini qabul qildi.
Suhbat chog‘ida savdo-iqtisodiy, investitsion, transport va boshqa sohalarda rivojlanish uchun ulkan salohiyatlarga ega O‘zbekiston — Malayziya munosabatlarining asosiy yo‘nalishlari muhokama qilindi.
Uchrashuvda siyosiy maslahatlashuvlar, Qo‘shma savdo qo‘mitasi yig‘ilishi hamda ishbilarmon doiralarning biznes-forumini o‘tkazish muddatlari borasidagi takliflar ko‘rib chiqildi.
Uchrashuv davomida ta’kidlanganidek, turizm sohasi madaniy-gumanitar aloqalarni faollashtirishning muhim qismi hisoblanadi. Shu nuqtai nazardan elchi malayziyalik sayyohlar uchun vizasiz tartib joriy qilish bo‘yicha O‘zbekiston tomonining qarori uning mamlakatida mamnuniyat bilan qabul qilinganini qayd etdi.